Mikalojaus Koperniko universitetas

Mikalojaus Koperniko universitetas – valstybinė aukštoji mokykla Torūnėje, Lenkijoje. Lenkijos aukštųjų mokyklų reitinge jis užima 9 vietąRanking Akademickich Szkół Wyższych 2014 (lenkų kalba) (prieiga 2014-09-19), tuo tarpu pasaulio reitinguose – 701.QS World University Rankings® 2014/15 (anglų kalba) (prieiga 2014-09-19)

Nors pirmieji balsai apie universiteto įkūrimą buvo girdėti jau XIX a., (po padalijimų tam neprieštaravo ir Prūsijos valdžia, norėdama Torūnėje įkurti teologijos aukštąją mokyklą), tačiau universitetas buvo įkurtas tik po II pasaulinio karo, 1945 m. rugpjūčio 24 d.Dekret z dnia 24 sierpnia 1945 r. o utworzeniu Uniwersytetu Mikołaja Kopernika w Toruniu (lenkų kalba) (prieiga 2014-09-19) Universitetas turėjo prisidėti prie mokslinio ir kultūrinio regiono aktyvinimo, pasipriešinimo depolonizacijai ir mokslinio, kultūrinio ir ekonominio šalies atkūrimo. Pirmaisiais universiteto metais jo mokslinių darbuotojų branduolį sudarė buvusieji Vilniaus Stepono Batoro ir Lvovo Jano Kazimiero universiteto mokslininkai.

Nuo 2004 m. prie universiteto buvo prijungta Bydgoščiaus aukštoji medicinos mokykla, vadinama Collegium Medicum.

 Fakultetai 
 Biologijos ir aplinkos apsaugos fakultetas
 Chemijos fakultetas
 Filologijos fakultetas
 Fizikos, astronomijos ir taikomosios informatikos fakultetas
 Humanitarinis fakultetas
 Matematikos ir informatikos fakultetas
 Ekonomikos mokslų ir vadybos fakultetas
 Istorijos mokslų fakultetas
 Žemės mokslų fakultetas
 Pedagogikos mokslų fakultetas
 Politologijos ir tarptautinių santykių fakultetas
 Teisės ir administravimo fakultetas
 Menų fakultetas
 Teologijos fakultetas
 Farmacijos fakultetas (L. Rydygiero Collegium Medicum Bydgošče)
 Medicinos fakultetas (L. Rydygiero Collegium Medicum Bydgošče)
 Sveikatos mokslų fakultetas (L. Rydygiero Collegium Medicum Bydgošče)

 Rektoriai 
 prof. hab. dr. Ludwik Kolankowski (1945–1948)
 prof. hab. dr. Karol Koranyi (1948–1951)
 prof. dr. Leon Kurowski (1951–1952)
 prof. hab. dr. Antoni Basiński (1952–1956)
 prof. hab. dr. Henryk Szarski (1956–1959)
 prof. dr. Stanisław Jaśkowski (1959–1962)
 prof. dr. inż. dr. h.c. Antoni Swinarski (1962–1965)
 prof. dr. dr. h.c. Witold Łukaszewicz (1965–1975)
 prof. hab. dr. Wiesław Woźnicki (1975–1978)
 prof. hab. dr. Ryszard Bohr (1978–1981) prof. hab. dr. Stanisław Dembiński (1981–1982)
 prof. hab. dr. Jan Kopcewicz (1982–1984)
 prof. hab. dr. Stanisław Łęgowski (1984–1987)
 prof. hab. dr. Jan Kopcewicz (1987–1990)
 prof. hab. dr. Sławomir Kalembka (1990–1993)
 hab. dr. Andrzej Jamiołkowski, UMK prof. (1993–1999)
 prof. hab. dr. Jan Kopcewicz (1999–2005)
 hab. dr Andrzej Jamiołkowski, UMK prof. (2005–2008)
 prof. hab. dr. Andrzej Radzimiński (2008–2012)
 prof. hab. dr. Andrzej Tretyn (2012-)

 Šaltiniai 

Kategorija:Lenkijos universitetai